wickkiey/tamil-wikipedia-markdown huggingface dataset:
# கார்டன் இல்லிசு அயில்வார்டு

**கார்டன் இல்லிசு அயில்வார்டு** *(Gordon Hillis Aylward)* ஆத்திரேலியாவைச் சேர்ந்த ஒரு வேதியியல் எழுத்தாளர் ஆவார். அனைத்துலக திட்ட வேதியியல் தரவு புத்தகம் எழுதியதற்காக இவர் நன்கு அறியப்படுகிறார்.  

## வாழ்க்கை வரலாறு
அயில்வார்டு 1952 ஆம் ஆண்டு மே மாதம் 20 ஆம் நாள் ஆத்திரேலியாவின் சிட்னியில் உள்ள நியூ சவுத் வேல்சு பல்கலைக்கழகத்தில் பயன்பாட்டு வேதியியல் பாட்த்தில் இளம் அறிவியல் (ஆனர்சு) பட்டம் பெற்றார் .  

பின்னர் இவர் அதே பல்கலைக்கழகத்தில் ஒரு பட்டமேற்படிப்பு பட்டம் பெற்றார். அவர் மேலும் 13 ஆண்டுகள் அங்கு பகுப்பாய்வு வேதியியலைக் கற்பித்தார் .  

## வெளியிடப்பட்ட நூல்கள்
- Now in its 6th edition..
# ஜெமினி செய்திகள்


**ஜெமினி செய்திகள்** இந்தியாவின் சன் குழுமத்திலிருந்து நடத்தப்படும் 24 மணி நேரச் செய்தி அலைவரிசையாகும். இந்த அலைவரிசையானது மே 2004 இல் தொடங்கப்பட்டது. ஜெமினி செய்திகள் 1 பிப்ரவரி 2019 அன்று நிறுத்தப்பட்டது, அதற்கு பதிலாக பெங்காலி ஜி.இ.சி, சன் வங்களா
# ஆலன் சர்கீசன்


**ஆலன் மெக்லியோடு சர்கீசன்** *(Alan McLeod Sargeson)* என்பவர் ஓர் ஆத்திரேலிய கனிம வேதியியல் அறிஞர் ஆவார். இவர் ஆத்திரேலிய அறிவியல் அகாடமியிலும் ராயல் கழகத்திலும் உறுப்பினராக இருந்தார்.  

## கல்வி மற்றும் இளமைக்காலம்

சர்கீசன் ஆத்திரேலியாவின் நியூ சவுத் வேல்சில் இடம்பெற்றுள்ள ஆர்மிடேல் நகரத்தில் பிறந்தார். 1956 ஆம் ஆண்டு பிரான்சிசு பேட்ரிக் துவையர் என்பவரின் வழிகாட்டுதலில் சிட்னி பல்கலைக் கழகத்தில் கல்வி பயின்று முனைவர் பட்டம் பெற்றார்.  

## வாழ்க்கை மற்றும் ஆராய்ச்சி

அடிலெய்டு பல்கலைக் கழகத்தில் சர்கீசன் முதல் முதலில் கல்வி நியமனம் செய்யப்பட்டார். பின்னர் 1958 ஆம் ஆண்டில் இவர் ஆத்திரேலிய தேசிய பல்கலைக்கழகத்தில் துவையருடன் மீண்டும் சேர்ந்தார்.  

உயிர் கரிமவேதியியல் துறையில் சர்கீசன் ஓர் ஆர்வமுள்ள ஒருங்கிணைப்பு வேதியியலாளராக அறியப்பட்டார். துவையருடன் இவர் வாழ்க்கை முழுவதிலும் முப்பரிமாண வேதியியல் துறையில் முழுமூச்சுடன் ஆராய்ச்சி செய்தார். இவரது ஆராய்ச்சி குழு அமீன் ஈந்தணைவிகளின் வினைகளை ஆராய்ந்தது. செபுல்கிரேட்டுகள் என்று அழைக்கப்படும் கிளாத்ரோசெலேட்டுகளின் தயாரிப்பில் இவை உச்சகட்ட வினையில் ஈடுபடுவதாக இவர் கண்டறிந்தார்.  

## விருதுகள் மற்றும் பாராட்டுகள்

சர்கீசன் 1983 ஆம் ஆண்டில் ராயல் கழகத்தின் உறுப்பினராகத் தேர்ந்தெடுக்கப்பட்டார்..
# ஸ்ரீலா கோஷ்


**ஸ்ரீலா கோஷ் (Shreela Ghosh)** (பிறப்பு: 1962 செப்டம்பர் 25) இந்தியாவின் அசாமைச் சேர்ந்த முன்னாள் நடனக்கலைஞரும், நடிகையும் மற்றும் நிருபரும் ஆவார். 1985 ஆம் ஆண்டில் நைமா ஜெஃப்பரியாக நடித்தபோது ஐக்கிய இராச்சியத்தில் பகிரங்கமாக அறியப்பட்டார். இது பிபிசியின் நாடகமான *ஈஸ்ட்எண்டர்ஸ்* என்பதின் அசல் கதாபாத்திரங்களில் ஒன்றாகும். பின்னர் இவர் ஒரு கலை நிர்வாகியாக பணியாற்றுவதற்கான நிகழ்ச்சியை கைவிட்டார். *எஸ்மி ஃபேர்பைர்ன்* அறக்கட்டளையில் கலை மற்றும் பாரம்பரியத்திற்கான முதல் திட்ட இயக்குநராக இருந்த இவர், சர்வதேச காட்சி கலைகள் நிறுவனத்தில் துணை இயக்குநரானார். இவர் இப்போது இலக்கியம், கல்வியறிவு மற்றும் இலவச வெளிப்பாடுக்கான ஒரு சர்வதேச மையமான இலவச சொல் மையத்தின் இயக்குநராக உள்ளார்.  

## தொழில்
### நாடக அரங்கு
கோஷ் தனது பணி வாழ்க்கையை ஒரு நடிகராகவும், பாரம்பரிய பரதநாட்டியம் மற்றும் கதக் ஆகியவற்றின் இந்திய நடனக் கலைஞராகவும், பாடகராகவும் தொடங்கினார். பதினேழு வயதில் - ஒரு முகவர் மற்றும் நடிகர் சங்கத்தில் சேரத் தகுதியைப் பிறகு - இவர் அரங்கன்களில் விரிவாகப் பணியாற்றினார். அதில் *மேக்ஸ் ஸ்டாஃபோர்ட்-கிளார்க்கின்* கூட்டு பங்கு நாடக நிறுவனம் போன்ற முன்னணி அமைப்புகளுடன் பணிபுரிந்தார். அங்கு இவர் சந்தைப்படுத்தல் மற்றும் விளம்பர அதிகாரியாகவும் பணியாற்றி வந்தார். 1981ஆம் ஆண்டில் *பிளே ஃபார் டுடே* தயாரிப்புகளில் *தி கார்லண்ட்*, மற்றும் 1984 இல் *மூவிங் தி எட்ஜ்* ஆகியவற்றில் தொலைக்காட்சி வேலைகள் தொடர்ந்து வந்தன. பிபிசியின் செவிலியர் நாடகமான *ஏஞ்சல்ஸ்* (1982) என்பதில் இவர் பாத்திரங்களைக் கொண்டிருந்தார். மேலும் 1984ஆம் ஆண்டில் வெற்றிகரமான ஐ தொலைக்காட்சி வலைப்பின்னலின் குறுந்தொடரான *தி ஜுவல் இன் தி கிரவுனில்* மினி என்ற பாத்திரத்தில் நடித்தார். கோஷ் ஒரு வழக்கமான பாணியில் ஒரு நடிகராக பயிற்சி பெறவில்லை என்றாலும், இவரது குரலில் பயிற்சியும், இந்திய நடனத்திலிருந்து இவர் கற்றுக்கொண்ட வியத்தகு நுட்பங்களும் இவருக்கு பல நாடகத்தில் பாத்திரமாக வந்தன.  

### தொலைக்காட்சி
1985ஆம் ஆண்டில் கோஷ் தனது தொலைக்காட்சி வாழ்க்கையைத் தொடர்ந்தார். இவர் பிபிசியின் நாடகமான் *ஈஸ்ட்எண்டர்ஸ்* அசல் கதாபாத்திரங்களில் ஒன்றான நைமா ஜெஃப்பரியாக நடித்தார். நைமா மற்றும் அவரது கணவர் சயீத் ( *ஆண்ட்ரூ ஜான்சன்* ) ஆகியோர் இந்த நிகழ்ச்சியில் தோன்றிய முதல் ஆசிய கதாபாத்திரங்கள். முன்னர் பிரித்தன் நாடகத்தில் பிரதிநிதித்துவப்படுத்தப்படாத ஒரு இன சிறுபான்மையினர். இலண்டனின் ''ஈஸ்ட் எண்டில் இருந்த பல கலாச்சார சமுதாயத்தின் குறுக்குவெட்டைப் பிரதிபலிக்கும் ஒரு நல்ல நோக்கத்துடன் அவர்கள் சேர்க்கப்பட்டனர். கோஷ் 1987 வரை அத்தொடரில் இருந்தார்.  

## தனிப்பட்ட வாழ்க்கை
தெற்காசியாவில் பிறந்தவர் என்றாலும், கோஷ் பதினொரு வயதில் வங்காளத்தை விட்டு வெளியேறி இங்கிலாந்து சென்றார். தற்போது அங்கு இவர் வாழ்ந்து வருகிறார். இவருக்கு பல குழந்தைகள் உள்ளனர். மேலும் பிறப்புக்கு பிந்தைய மன அழுத்தத்தால் பாதிக்கப்பட்டதாக ஒப்புக் கொண்டுள்ளார். இவரது குழந்தைகளில் ஒருவர் 1985இல் பிறந்தார். அவரது பாத்திரம், நைமா, குழந்தையைப் பெறுவதற்காக சில மாதங்களுக்கு *ஈஸ்ட்எண்டர்ஸில்* இருந்து எழுதப்பட்டது.  

இவர் கலை மன்றத்தில் தொடர்பு அதிகாரியாக பணிபுரிந்தபோது, வார்விக் பல்கலைக்கழகத்தில் ஐரோப்பிய கலாச்சார கொள்கை மற்றும் நிர்வாகத்தில் முதுகலைப் பட்டத்தை ஒரு பகுதிநேர அடிப்படையில் மேற்கொண்டார். 2005ஆம் ஆண்டில் இவர் பிர்க்பெக் பல்கலைக்கழகத்தில் கலை வரலாற்றில் ஒரு பாடத்திட்டத்தைத் தொடங்கினார்.
# அமெரிக்க தொற்றுநோயியல் கழகம்


**அமெரிக்க தொற்றுநோயியல் கழகம்** *(American Epidemiological Society )* என்பது அமெரிக்காவில் நோய்த் தொற்றியலுக்காக அர்ப்பணிக்கப்பட்டுள்ள ஓர் அமைப்பாகும். 1927 ஆம் ஆண்டில் இக்கழகம் நிறுவப்பட்டது. 1968 ஆம் ஆண்டு முதல் ஆண்டுதோறும் இவ்வமைப்பு கூட்டங்களை நடத்திவருகிறது. மேலும் அமெரிக்க தொற்றுநோயியல் கழகம் என்ற இவ்வமைப்பு அமெரிக்காவின் மிகப் பழமையான தொற்றுநோயியல் அமைப்பாகும். . வேடு எச். பிராசுட்டு, அலெக்சாண்டர் லாங்மியூர், யோனாசு எட்வர்ட் சால்க் மற்றும் ஆபிரகாம் லிலியன்பெல்ட்டு ஆகியோர் இக்கழகத்தின் பழைய உறுப்பினர்களாவர்.
# செங்குத்து அச்சுத் தேற்றம்

தளம் போன்ற, மெல்லிய பொருள்களுக்கு **செங்குத்து அச்சுத் தேற்றம்** அல்லது **செங்குத்து அச்சு விதி** (*Perpendicular axis theorem*) பொருந்தும். தளப்பொருள்களுக்கு மட்டுமின்றி உருளை போன்ற முப்பரிமாணப் பொருள்களுக்கும் இத்தேற்றத்தைப் பயன்படுத்தலாம்.  

## கூற்று
இத்தேற்றத்தின் படி, *பொருளின் தளத்திற்கு செங்குத்தான திசையில் உள்ள அச்சினைப் பொறுத்த நிலைமத் திருப்புத்திறனானது அந்த தளத்தின் மீது அமைந்த, ஒன்றுக்கொன்று செங்குத்தான இரு அச்சுகளைப் பற்றிய நிலைமைத் திருப்புத்திறன்களின் கூடுதலுக்கு சமமாகும்*. இங்கு குறிப்பிட்டுள்ள மூன்று அச்சுகளும் ஒன்றுக்கொன்று செங்குத்தாகவும் ஒரே புள்ளியில் சந்திக்குமாறும் அமைந்திருக்கும்.  

## **விளக்கம்**
XY-தளத்தில் அமைந்த மெல்லிய பொருளொன்றைக் கருதவும். புள்ளி O வழியே செல்லும் X, Y மற்றும் Z அச்சைப் பற்றிய நிலைமத் திருப்புத்திறன்கள் முறையே *I<sub>x</sub>*, *I<sub>y</sub>* மற்றும் *I<sub>z</sub>* என வைத்துக் கொண்டால் செங்குத்து அச்சுத் தேற்றத்தின் படி,  

: <math>I_z = I_x + I_y</math>
# பி. கே. ரோசி


## ஆரம்ப கால வாழ்க்கை
இவர் 1903ஆம் ஆண்டில் திருவனந்தபுரத்தின் நந்தன்கோடில் ஒரு புலையர் குடும்பத்தில் ரோசம்மாவாக பவுலோஸ் மற்றும் குஞ்சிக்கு மகளாகப் பிறந்தார். இவரது இளம் பருவத்திலிலேயே இவரது தந்தை இறந்துவிட்டதாகவும், இவரது குடும்பம் வறுமையில் உழன்றதாகவும் இவரது உறவினர்கள் உறுதிப்படுத்துகின்றனர். இவரது இளமைக்காலம் புல் அறுப்பவராக கழித்த. ஆனால் இவர் மிக இளம் வயதிலிருந்தே கலைகள் மீதான நம்பமுடியாத அளவு ஆர்வத்தைக் கொண்டிருந்தார்.  

அந்த நாட்களில், நடிப்பானது பெரும்பாலும் பெண்கள் செய்யும் வேலையாக இருக்கவில்லை. பெண்கள் நடிப்பது ஒரு கேவலமான தொழிலாக அல்லது "வேசி" தொழில் போன்றது என்று கருதபட்டது. ரோசியின் நடிப்பு மீதான காதல், இதனால் சமூகம் தன்னை எவ்வாறு அழைக்கும் என்ற கவலையையும் கடந்ததாகத் தெரிகிறது.  

இவரது குடும்பத்தினர் கிறித்துவ மதத்திற்கு மாறியதாகவும், இவரின் பெயரை ராஜம்மாவிலிருந்து ரோசம்மா என்றும் மாற்றினர். இவர் ஒரு கிறிஸ்தவர் இருப்பினும், இந்திய சமுதாயத்தில் தலித்துகள் வரலாற்று ரீதியாக "பிரதான நீரோட்ட" தொழில்களிலிருந்து ஒதுக்கிவைக்கப்பட்டு, மிகவும் இழிவான தொழில்களுக்குத் தள்ளப்பட்டு, ஆன்மீக ரீதியில் மாசுபட்டவர்களாகக் கருதப்பட்டனர்.  விகதுகுமாரன் படம் வெளிவந்தபோது, நிலப்பிரபுத்துவ நாயர் சமூகத்தைச் சேர்ந்தவர்கள் ஒரு தலித் பெண் நாயர் பெண்ணாக நடித்திருப்பதைக் கண்டு கோபமடைந்தனர். படவெளியீட்டின்போது ரோசி இருந்தால் நாங்கள் அதில் கலந்துகொள்ளமாட்டோம் என்று திரையுலகின் பிரபலங்கள் கூறிவிட்டனர். இதனால் இயக்குநர், டேனியல், திருவனந்தபுரத்தில் உள்ள கேபிடல் அரங்கில் பட வெளியீட்டு விழாவிற்கு இவரை அழைக்கவில்லை. ஆனால் ரோசி அதில் கலந்து கொள்ள எப்படியோ வந்துவிட்டார். ஆனால் இவரை இரண்டாவது காட்சியைக் காணுமாறு கூறி ரோசி வெளியேறும் வரை படத்தைத் வெளியிட மறுத்துவிட்டனர்.  

இவரிடம் கடுமை காட்டிய உயர் சாதியினரிமிருந்து தப்பி தமிழ்நாட்டிற்குச் சென்ற சரக்குந்தில் சென்றார். அந்த சரக்குந்து ஓட்டுநரான கேசவன் பிள்ளையை மணந்து, தமிழகத்தில் அமைதியாக தனது வாழ்க்கையை "ராஜம்மாள்" என்ற பெயரோடு கழித்ததாக தகவல்கள் தெரிவிக்கின்றன.  

2013ஆம் ஆண்டில், கமல் இயக்கத்தில் டேனியலின் வாழ்க்கை வரலாற்றை *செல்லுலாய்ட்* என்ற பெயரில் திரைப்படமாக எடுத்தனர். வினு ஆபிரகாமின் *நஷ்ட நாயிகா* புதினத்தை ஓரளவு தழுவி எடுக்கபட்ட இப்படம் *ரோசியின்* வாழ்க்கையையும் கொண்டதாக இருந்தது. புதுமுகம் சாந்தினி கீதா ரோசி வேடத்தில் நடித்தார். இவரது வாழ்க்கையைப் பற்றிய மேலும் இரண்டு படங்களும் தயாரிக்கப்பட்டுள்ளன: *தி லாஸ்ட் சைல்ட்* மற்றும் *இது ரோசியே கதா* (*இது ரோசியின் கதை*) என்பவை ஆகும்.
# டைபீனைல்டைகுளோரோமீத்தேன்


**டைபீனைல்டைகுளோரோமீத்தேன்** *(Diphenyldichloromethane)* என்பது (C<sub>6</sub>H<sub>5</sub>)<sub>2</sub>CCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற ஒரு திண்மமாக கணப்படும் இது மற்ற கரிமச் சேர்மங்களைத் தயாரிக்க ஒரு முன்னோடிச் சேர்மமாக பயன்படுத்தப்படுகிறது.  

## தயாரிப்பு முறை

பென்சீனை கார்பன் டெட்ராகுளோரைடுடன் சேர்த்து நீரற்ற அலுமினியம் குளோரைடு வினையூக்கியின் முன்னிலையில் இரட்டை பிரீடல் கிராப்ட்சு ஆல்கைலேற்ற வினைக்கு உட்படுத்தினால் டைபீனைல்டைகுளோரோமீத்தேன் உருவாகிறது. பென்சோபீனோனை பாசுபரசு பெண்டாகுளோரைடுடன் சேர்த்து தயாரிப்பது மற்றொரு தயாரிப்பு முறையாகும்:  
:(C<sub>6</sub>H<sub>5</sub>)<sub>2</sub>CO + PCl<sub>5</sub> → (C<sub>6</sub>H<sub>5</sub>)<sub>2</sub>CCl<sub>2</sub> + POCl<sub>3</sub>.  

## வினைகள்

பென்சோபீனோனுடன் சேர்க்கப்படும்போது டைபீனைல்டைகுளோரோமீத்தேன் நீராற்பகுப்பு வினைக்கு உட்படுகிறது.  
:(C<sub>6</sub>H<sub>5</sub>)<sub>2</sub>CCl<sub>2</sub> + H<sub>2</sub>O → (C<sub>6</sub>H<sub>5</sub>)<sub>2</sub>CO + 2 HCl  
டெட்ராபீனைலெத்திலீன் டைபீனைல்மெத்தேன் இமைன் ஐதரோகுளோரைடு மற்றும் பென்சோயிக் நீரிலி ஆகியனவற்றை தயாரிப்பதற்கு இது பயன்படுத்தப்படுகிறது  
.
# மாப்பிள்ளைத் தோழன்

***மாப்பிள்ளைத் தோழன்*** 1994 ஆம் ஆண்டு வெளியான ஒரு இந்திய தமிழ்த் திரைப்படமாகும். விக்னேஷ்ராஜா இயக்கத்தில் உருவாகியிருந்த இத் திரைப்படத்தில் செல்வா, ஆனந்தி ஆகியோர் நடித்திருந்தனர்.  

தேவா இசையமைத்த இப்படத்தின் பாடல்களை வாலி, கவிஞர் காளிதாசன் ஆகியோர் இயற்றியிருந்தனர்.  

## பாடல்கள்
இயற்றியவர்: வாலி  

1. *புதுசு புதுசு* - மனோ, சித்ரா
1. *அம்மாமாரே* - மலேசியா வாசுதேவன்
1. *பாலிருக்குது பழமிருக்குது* - மலேசியா வாசுதேவன், ஜிக்கி
1. *பாட்டுக்குப் பாட்டெடுத்து* - மனோ, ஸ்வர்ணலதா
# டேவிடைட்டு



**டேவிடைட்டு** *(Davidite)* என்பது (La,Ce,Ca)(Y,U)(Ti,Fe3+)20O38 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும் ஆகும். இலந்தனம் மற்றும் சீரியம் தனிமங்கள் இக்கனிமத் தொடரின் இறுதி உறுப்புகளாகும். இரண்டு வடிவங்களில் தாவிடைட்டு உருவாகிறது.  

•டேவிடைட்டு-(La) (La,Ce,Ca)(Y,U)(Ti,Fe3+)20O38 1906 ஆம் ஆண்டு தெற்கு ஆத்திரேலியாவின் ரேடியம் இல் சுரங்கத்தில் கண்டறியப்பட்டது. ஆத்திரேலிய நிலவியலாளர் தன்னட் வில்லியம் எட்கிவொர்த் டேவிட்டு நினைவாக டக்ளசு மாவ்சன் டேவிடைட்டு என்று பெயரிட்டார்.  

•டேவிடைட்டு -(Ce) (Ce,La)(Y,U)(Ti,Fe3+)20O38 1960 ஆம் ஆண்டு முதன்முதலாக நார்வே நாட்டின் ஐவ்லேண்டு நகரத்தில் வெமோர்க் நீர்மின் திட்ட்த்திற்கு அருகில் கண்டறியப்பட்டது.
# நிஹால் அலி அல்-அவ்லாகி


**நிஹால் அலி அல்-அவ்லாகி (Nihal Naj Ali Al-Awlaqi)** இவர் ஓர் யேமன் வழக்கறிஞர் ஆவார். இவர் யேமனின் சட்ட விவகார அமைச்சராகவும் இருக்கிறார். 2016 ஆம் ஆண்டில் வர் சர்வதேச வீரதீரப் பெண் விருதைப் பெற்றார் .  

## வாழ்க்கை
அல்-அவ்லாகி யேமனில் உள்ள ஷப்வா கவர்னரேட்டைச் சேர்ந்தவர். மொராக்கோவில் உள்ள முகமது வி பல்கலைக்கழகத்தில் சட்ட அறிவியலில் இளங்கலையும், சட்டத்தில் முதுகலையும் பெற்றார். இவர் அரபு, ஆங்கிலம் மற்றும் பிரஞ்சு மொழி பேசுகிறார்.  

அல்-அவ்லாகி, ஏடன் பல்கலைக்கழகத்தில் உதவி சட்டப் பேராசிரியரானார். அங்கு இவர் பெண்களின் நிலை குறித்த ஆராய்ச்சி மற்றும் பயிற்சியில் பணியாற்றினார். 2013-14 ஆம் ஆண்டில் இவர் தேசிய உரையாடல் மாநாட்டின் மாநில கட்டட செயற்குழுவில் உறுப்பினராக இருந்தார். பின்னர் அந்த அமைப்பின் துணைத் தலைவராக தேர்ந்தெடுக்கப்பட்டார். ஜெனீவாவில் அரசாங்க பேச்சுவார்த்தை குழுவில் உறுப்பினராகவும் இருந்தார்.  

2016 சனவரியில் இவர் சட்ட விவகார அமைச்சராக அறிவிக்கப்பட்டார். 2016 செப்டம்பர் 9, அன்று, யேமன் அதிபர் அப்து ரபோ மன்சூர் ஹாடி, அப்போது 39 வயதாக இருந்த அல்-அவ்லாகியை சட்ட விவகார அமைச்சராக அதிகாரப்பூர்வமாக நியமித்தார்.
# குவைத் பன்னாட்டு வானூர்தி நிலையம்


**குவைத் பன்னாட்டு வானூர்திநிலையம்** *(Kuwait International Airport)* குவைத் நாட்டின் அல்பார்வானியாவில் அமைந்துள்ளது. குவைத் நகரத்திற்கு தெற்கே 15.5 கிலோமீட்டர் தொலைவில் இவ்வானூர்தி நிலையம் அமைந்துள்ளது. 37.7 சதுரகிலோமீட்டர் பரப்பளவிற்கு விரிந்து கிடக்கும் இந்நிலையம் குவைத் மற்றும் யசீரா வான்வழிப் போக்குவரத்து நிலையங்களின் முதன்மையான மையமாக செயல்படுகிறது.  

விமான நிலைய வளாகத்தின் ஒரு பகுதி குவைத் விமானப்படையின் தலைமையகத்தையும், குவைத் விமானப்படை அருங்காட்சியகத்தையும் கொண்ட அப்துல்லா அல்-முபாரக் விமான தளமாக ஒதுக்கப்பட்டுள்ளது .  

2020 ஆம் ஆண்டு மார்ச்சு மாதம் 13 ஆம் நாள் முதல் கொரோனா வைரசு அச்சம் காரணமாக குவைத் பன்னாட்டு விமானநிலையத்திலிருந்து வணிக விமானங்கள் அனைத்தும் தங்கள் சேவையை நிறுத்திக் கொண்டுள்ளன.  

## வானூர்திச் சேவைகள் மற்றும் சேரிடங்கள்

| வானூர்திச் சேவைகள் | சேரிடங்கள் |  |
| --- | --- | --- |
| இன்டிகோ | அகமதாபாத், தில்லி, மும்பை, சென்னை, கொச்சி |  |
| எடிஹட் ஏர்வேஸ் | அபுதாபி |  |
| எமிரேட்ஸ் எயர்லைன் | துபாய் |  |
| எத்தியோப்பியன் ஏர்லைன்ஸ் | அடிஸ் அபாபா |  |
| ஏர் அரேபியா | சார்ஜா |  |
| ஏர் இந்தியா | அகமதாபாத், ஐதராபாத்து, மும்பை, சென்னை, கோவா |  |
| ஏர் இந்தியா எக்ஸ்பிரஸ் | கண்ணூர், மங்களூரு, கொச்சி, கோழிக்கோடு , திருச்சிராப்பள்ளி |  |
| பரதுபாய் | துபாய் |  |
| சிறீலங்கன் விமானச் சேவை | கொழும்பு |  |
| பிரித்தானிய ஏர்வேஸ் | இலண்டன் - ஹீத்ரோ |  |
| கோஏர் | கண்ணூர், |  |
| ஜஸீரா ஏர்வேஸ் | ஐதராபாத்து, தில்லி, துபாய், கொச்சி, மும்பை | } |
# ஜாக் கிர்பி



**ஜாக் கிர்பி** (28 ஆகத்து 1917 - 6 பெப்ரவரி 1994) என்பவர் அமெரிக்க நாட்டு வரைகதை கலைஞர், எழுத்தாளர் மற்றும் படத்தொகுப்பாளர் ஆவார். இவர் ஊடகத்தின் முக்கிய கண்டுபிடிப்பாளர்களில் ஒருவராகவும் அதன் மிகச் சிறந்த மற்றும் செல்வாக்குமிக்க படைப்பாளர்களில் ஒருவராகவும் பரவலாகக் கருதப்படுகிறது.  

இவர் 1930 களில் வரை கதை துறையில் நுழைந்தார், ஜாக் கர்டிஸ் என்ற புனைப்பெயருடன் பல்வேறு வரை கதை அம்சங்களை வரைந்தார், இறுதியில் ஜாக் கிர்பி என்ற பெயரை தேர்வு செய்தார். 1940 ஆம் ஆண்டில் இவரும் எழுத்தாளர் ஆசிரியர் ஜோ சைமனும் இணைத்து மிகவும் வெற்றிகரமான மீநாயகன் கதாபாத்திரமான கேப்டன் அமெரிக்கா என்ற பாத்திரத்தை டைம்லி காமிக்ஸ் என்ற நிறுவனத்திற்காக உருவாகினர். இந்த நிறுவனம் தற்பொழுது மார்வெல் காமிக்ஸ் என்று மறு பெயரிடப்பட்டுள்ளது. 1940 களில் கிர்பி மற்றும் சைமனுடன் ஜோடி சேர்ந்தார் ஏராளமான கதாபாத்திரங்களை உருவாக்கினர். பின்னர் டிசி காமிக்ஸ் நிறுவனத்துடன் இணைந்தார்.
# சஞ்சித் லக்ஷ்மன்


**சஞ்சித் லக்ஷ்மன்** (*Sanjit Lucksman, 30 மார்ச் 1991*) இலங்கையில் இசையமைப்பாளர்களுள் ஒருவர் ஆவார். 2016 இல் இடம்பெற்ற தேசிய அரச இசை விருதுகள் நிகழ்வில் சிறந்த இசையமைப்பாளருக்கான தேசிய விருதினைப் பெற்றார்.  

## வாழ்க்கைச் சுருக்கம்
இவரது பிறப்பிடம் கிழக்கு மாகாணத்தில் உள்ள மட்டக்களப்பு. இவரது தந்தையிடம் காணப்பட்ட இசை ஆர்வம் காரணமாக, 4 வயதிலேயே கர்நாடக சங்கீதம் கற்க ஆரம்பித்தார். ஆரம்ப சங்கீத பயிற்சியினை ஆசிரியர் சாந்தாதேவியிடம் கர்நாடக சங்கீதம் மூலம் கற்க ஆரம்பித்தார். கித்தார், கிளபம் (கின்னரப்பெட்டி) ஆகியவற்றை இசைக் கற்றுக்கொண்டதுடன், இசைத்தொழில்நுட்பம் மற்றும் ஒலிக்கலவை பொறியியல் கல்வி ஆகியவற்றை முறையே பயின்றார். உயர் கல்வியை புனித மிக்கேல் கல்லூரி தேசியப் பாடசாலையில் கற்றார்.  

பாடசாலை நாட்களில் கல்லூரி விழாக்களில் பாடகராகவும், பின் பிக்மாட்ச் பாடல் (கிரிக்கெட் போட்டிக்கானது) ஒன்றை சொந்தமாக இசை அமைத்து தனது இசை வாழ்க்கையை ஆரம்பித்த சஞ்ஜித், மட்டக்களப்பு மாவட்டத்திற்குரிய பாடலான "உயிரின் வாசம்" என்ற பாடலை இசையமைத்து பாராட்டைப் பெற்றார். மேலும், குறுந்திரைப்படங்களுக்கு பின்னணி இசை வழங்குவது, வானொலி குறியீடுபாடல், பக்திப்பாடல்களை இசையமைப்பது, ஆவணப்படம் தயாரிப்பது, ஏனைய கலைஞர்களுடன் ஒலி பொறியியலாளராக பணியாற்றுவது போன்ற பல இசைத்துறைகளில் பங்களிப்புச் செய்கிறார்.  

## இசைப்பயணம்

### பாடல்களுக்கான இசையமைப்பாளராக

- மட்டக்களப்பு மாவட்ட கீதம் ”உயிரின் வாசம்” பாடலின் இசையமைப்பாளர்.
- மட்டக்களப்பு (BMA) வைத்திய சங்கத்தின் உத்தியோகபூர்வ கீதம் "மாட்சி நிறை சேவை” யின் இசையமைப்பாளர்.
- "மீரா - உயிரே தெனம் உன்னைத்தான்", மரப்பாச்சி பொம்ம,. ஹைக்கு நிலவே, காற்றே என் வாசல்,. சொந்த ஊரே போன்ற பாடல்களுக்கான இசையமைப்பு.
- “ மாமாங்க ஈஸ்வரரே “, “ பேசும் தெய்வம் பேச்சியம்மன் ”, “ எனக்காக ”,  “ மெர்ரி கிறிஸ்துமஸ் ”  இசைத்தொகுப்புகள் உட்பட 100க்கும் மேற்பட்ட சமய சார் மற்றும் பக்திப் பாடல்களை இசையமைத்துள்ளார்.

### குறும்திரைப்படங்களுக்கான இசையமைப்பாளராக

- தவமின்றி கிடைத்த வரமே
- முத்தமிழ்
- ஒரு கிண்ணியின் கதை
- தஸ்மானியாவின் வரலாறு
- "அன் பிரண்ட் "
- அப்பா
- இருண்ட  உலகம்
- தி ரியல் பிரீடோம் - ( ரேடியோ மிர்ச்சி )
- சிட்சை]
- " மொபைலா "
- " மை வெட்டிங் டே " - ( தெலுங்கு )
- " பாஸ் மார்க்ஸ் "

### விருதுகளும் பட்டங்களும்

- 2017 இல் கிழக்கு மாகாண தமிழ் இலக்ககிய விழா 2017க்கான " இசை துறைக்கு " இளம் கலைஞர் விருது.
- 2016 இல் தேசிய அரச இசை விருதுகள் நிகழ்வில் "காற்றே என் வாசல்" பாடலுக்காக சிறந்த இசையமைப்பாளருக்கான தேசியவிருது.
- 2015 இல் ருத்ரம் "மரபாட்சி பொம்மை" தனிப்பாடலுக்காக சிறந்த பாடலுக்கான விருது.
- 2015 இல் "பாலுமகேந்திரா" விருது வழங்கும் நிகழ்வில் ஹைக்கு நிலவே காணொளி பாடலுக்காக சிறந்த பாடல் மற்றும் தயாரிப்பிற்கான விருது.
- 2014 இல் அப்பா குறுந்திரைப்படத்திற்காக சிறந்த இசையமைப்பாளருக்கான வேல்ஸ் விருது.
# 1817-1824 காலரா உலகத்தொற்று



**முதல் காலரா உலகத் தொற்று** (1817-1824) (**முதல் வாந்திபேதி உலகத்தொற்று**) என்றும் முதல் ஆசிய காலரா உலக தொற்று அல்லது ஆசிய காலரா என்றழைக்கப்படும் உலக தொற்றானது இந்தியாவின் கல்கத்தா நகரில் தொடங்கி பின்னர் தென் கிழக்கு ஆசியாவில் இருந்து மத்திய கிழக்கு நாடுகள் கிழக்கு ஆப்பிரிக்கா மத்திய தரைக்கடல் பகுதியில் வரை பரவியது. இதற்கு முன்னர் பல முறை இந்தியா முழுவதும் பரவி இருந்தாலும் இந்த முறை இதன் பரவல் உலகம் முழுவதும் இருந்தது சீனாவிலிருந்து மத்தியதரைக்கடல் பகுதி வரை பரவியிருந்தது. இந்த உலகத்தில் லட்சக்கணக்கான மக்கள் இறந்தனர் இவர்களுள் பலர் ஆங்கிலேய படை வீரர்கள் ஆவர் இதனால் இந்த தொற்று ஐரோப்பியர்களின் கவனத்தைப் பெற்றது. பத்தொன்பதாம் நூற்றாண்டிலும் இருபதாம் நூற்றாண்டிலும் ஐரோப்பாவிலும் ஆசியாவிலும் பலமுறை ஏற்பட்ட இந்தத் காலரா பரவலில் இதுவே முதலாவதாகும். இந்த முதல் அவ்வளவு தோற்று கிட்டத்தட்ட ஆசியாவின் அனைத்து நாடுகளையும் பாதித்தது.  

## தோற்றமும் துவக்ககாலப் பரவலும்
காலரா கங்கையாற்றின் பிற்பகுதிக்கு உரித்தான ஒரு உள்ளூர் தொற்று நோயாக இருந்தது. சில நோய் தொற்றியலாளர்களும் மருத்துவ வரலாற்று ஆய்வாளர்களும் இந்தத் தொற்று கங்கை ஆற்றின் முற்பகுதியில் நடைபெற்ற கும்பமேளா என்னும் இந்து சமய நிகழ்வின் மூலம் உலகம் முழுவதும் பரவி இருக்கலாம் என்று கூறுகின்றனர். 1817-இல் இந்த காலரா கங்கைச் சமவெளிக்கு அப்பாலும் பரவத்தொடங்கியது. செப்டம்பர் மாதம் கல்கத்தா நகரம் வரையும் அதன் பின்னர் துணைக்கண்டம் முழுவதும் வேகமாகப் பரவியது. 1818-இல் நாட்டின் மேற்குக்கரையில் பம்பாய் வரை இந்த நோய் பரவல் இருந்தது.  

## இந்தியாவைத் தாண்டிய பரவல்

1820-இல் சியாமில் இந்த நோய் கண்டறியப்பட்டது. 1820 மே மாதம் இது பாங்காக்கு, மணிலா வரையிலும் 1821-இல் சாவகம், ஓமன், சீனாவில் அன்காய் பகுதி வரையிலும் பரவியிருந்தது. 1822-இல் சப்பான், பெர்சியக் குடாவில் பாக்தாது, சிரியா ஆகிய பகுதிகளிலும் 1823-இல் காலரா சான்சிபார், மொரீசியசு வரையிலும் பரவியது.  

## மொத்த இறப்புகள்
இந்த உலகத் தொற்றால் ஏற்பட்ட இறப்புகளின் மொத்த எண்ணிக்கை அறியப்படவில்லை. ஆங்காங்கே நோய்த் தொற்று ஏற்பட்ட இடத்தில் உள்ள ஆய்வாளர்கள் இறப்பு எண்ணிக்கையை கணித்திருக்கின்றனர். எடுத்துக்காட்டாக, பாங்காக்கில் 30,000 பேர் இறந்திருக்கலாம் என ஒரு கணிப்பு கூறுகிறது.  

இந்தியாவில் ஆண்டுக்கு 12.5 இலட்சம் பேர் என்ற வகையில் மொத்தம் ஏறத்தாழ 87.5 இலட்சம் பேர் இறந்திருக்கக் கூடும் என்று கணிக்கப்பட்டுள்ளது. எனினும் இந்ந எண்ணிக்கை அதிகம் என டேவிட் அர்ணால்டு என்பார் கூறியுள்ளார். இவரது கணிப்பின் படி 10 முதல் 20 இலட்சம் பேர் இறந்திருக்கக் கூடும்.
# அசிரிய இனப்படுகொலை



**அசிரிய மக்கள் இனப்படுகொலை** (*Assyrian or Syriac genocide*) or ) தற்கால ஈரான் நாட்டை ஆண்ட குவாஜர் பேரரசில் வாழ்ந்த சிரியாக் கத்தோலிக்க கிறித்தவ அசிரிய மக்களை, துருக்கியின் உதுமானியப் பேரரசின் படைகள் மற்றும் குவாஜர் பேரரசின் குர்து படைகளும், முதலாம் உலகப் போருக்கு முன்னரும, பின்னரும், 1914 முதல் 1920 முடிய செய்த இனப்படுகொலைகளைக் குறிக்கும்.  

துருக்கியின் உதுமானியப் பேரரசின் இளந்துருக்கியர் இயக்கத்தின் படைகளும் மற்றும் குர்து மக்களும் ஒன்று சேர்ந்து, பண்டைய மேல் மெசொப்பொத்தேமியாவின், தற்கால தென்கிழக்கு துருக்கி மற்றும் தற்கால ஈரானின்வடகிழக்கு பகுதிகளில் வாழ்ந்த சிரியாக் கத்தோலிக்க சமயத்தைச் சேர்ந்த அசிரிய மக்களை, 1914–1920 ஆண்டுகளில் பயங்கரமாக தாக்கியும், வலுக்கட்டாயமாக நாடு கடத்தியும், இனப்படுகொலையும் செய்தனர்.  

அசிரிய இனப்படுகொலையின் போது இறந்தவர்களின் எண்ணிக்கை பல்வேறாக மதிப்பிடப்பட்டுள்ளது. லௌசான்னி உடன்படிக்கையின் படி, 2.75 இலட்சம் முதல் 3 இலட்சம் வரை அசிரிய மக்கள் இனப்படுகொலை செய்யப்பட்டிருக்கலாம் எனக்கணக்கிடப்படுகிறது. வடமேற்கு ஈரான் பகுதியில் மட்டும் 47,000 சிரியாக் கிறித்தவ அசிரியர்கள் கொல்லப்பட்டனர்.  

2007-இல் பன்னாட்டு இனப்படுகொலை சங்கத்தின் அறிஞர்களின் மதிப்பீட்டின் படி, 1914 முதல் 1923 முடிய ஒட்டமான் பேரரசின் படைகள் கிறித்துவச் சமயச் சிறுபான்மை இனத்தவர்களான அனதோலிய கிரேக்க இனப்படுகொலை, ஆர்மீனிய இனப்படுகொலை மற்றும் அசிரிய இனப்படுகொலைகள் செய்தனர் என முடிவு செய்தனர்.  

2007-2008-இல் பன்னாட்டு இனப்படுகொலை கண்காணிப்புத் தலைவர் கிரிகோரி ஸ்டான்டோனின் கூறுகையில், அனதோலியாவின் கிரேக்க, ஆர்மீனிய இனப்படுகொலை மற்றும் அசிரிய இனப்படுகொலைகளை 90 ஆண்டுகளாக தற்கால துருக்கி அரசு (முன்னாள் உதுமானியப் பேரரசு) தொடர்ந்து மறுத்து வருவதுடன், இதுவரை இனப்படுகொலைகளுக்கு பொறுப்பு ஏற்று மன்னிப்பும் கோரவில்லை.  

மற்றும் மேல் மெசொப்பொத்தேமியாவின் குவாஜர் பேரரசில் வாழ்ந்த அசிரிய மக்கள் விழுக்காடு  


20-ஆம் நூற்றான்டில் உதுமானியப் பேரரசில் இருந்த தற்கால துருக்கி, சிரியா, ஈராக் மற்றும் ஈரான் பகுதிகளில் அசிரிய மக்களின் மக்கள்தொகை பத்து இலட்சமாக இருந்தது.</span>'''  
|-  
!  
!பிரிவு  
!முதல் உலகப் போருக்கு முன்னர்  
! கானாமல் போனவர்கள் (கொல்லப்பட்டவர்கள்)  
!முதல் உலகப் போருக்குப் பின்னர்  
|-  
! | ஆர்மீனியர்கள்  
|ஆர்மீனிய அப்போஸ்தல திருச்சபையினர்  
|60,000  
|58,000 (97%)  
|2,000  
|-  
|ஆர்மீனிய கத்தோலிக்கர்  
|12,500  
|11,500 (92%)  
|1,000  
|-  
! | அசிரியர்கள்  
|சால்திய கத்தோலிக்கர்கள்  
|11,120  
|10,010 (90%)  
|1,110  
|-  
|சிரியாக் கத்தோலிக்கர்கள்  
|5,600  
|3,450 (62%)  
|2,150  
|-  
|சிரியாக் பழைமைவாத கிறித்தவர்கள்  
|84,725  
|60,725 (72%)  
|24,000  
|-  
|சீர்திருத்தத் திருச்சபையினர்  
|725  
|500 (69%)  
|2,150  
|-  
|}  
</>  

<>  
****<span>1915-16-இல் துருக்கியின் மார்த்தின் மாகாணத்தில் அசிரியர்கள் & ஆர்மீனியர்கள்</span>****

| பிரிவு | முதல் உலகப் போருக்கு முன்னர் | கானாமல் போனவர்கள் (அல்லது கொல்லப்பட்டவர்கள்) | முதல் உலகப் போருக்கு பின்னர் |
| --- | --- | --- | --- |
| சிரியன் கத்தோலிக்கர்கள் | 3,850 | 700 (18%) | 3,150 |
| சிரியன் கிறித்தவ ஜோக்போபியர்கள் | 51,725 | 29,725 (58%) | 22,000 |
| சீர்திருத்தத் திருச்சபையினர் | 525 | 250 (48%) | 275 |
</>  

## அடிக்குறிப்புகள்
# அம்மாபாளையம் ஊராட்சி (பெரம்பலூர்)

**அம்மாபாளையம் ஊராட்சி** (*Ammapalayam Gram Panchayat)*), தமிழ்நாட்டின் பெரம்பலூர் மாவட்டத்தில் உள்ள பெரம்பலூர் வட்டாரத்தில் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5692 ஆகும். இவர்களில் பெண்கள் 2813 பேரும் ஆண்கள் 2879 பேரும் உள்ளனர்.  

இவ்வூரில் அரசு ஆரம்ப சுகாதார நிலையம் ஒன்று செயல்படுகின்றது.
# இப்னு அல் நபீஸ்



**அலா அல் தீன் அபு அல்-ஹசன் அலி இப்னு அபி-ஹஸ்ம் அல்-கர்ஷி அல்-திமாஷ்கி** ( அரபு : علاء الدين أبو الحسن عليّ بن أبي حزم الدمشقي,), இப்னுல் **-நபிஸ்** ( அரபு : ابن النفيس) என அழைக்கப்படுபவர் ஓர் மருத்துவம், அறுவை சிகிச்சை, உடலியல், உடற்கூறியல், உயிரியல், இஸ்லாமிய ஆய்வுகள், நீதித்துறை மற்றும் தத்துவம் ஆகியவற்றில் புலமை பெற்ற இவர் 13ம் நூற்றாண்டில் இசுலாமிய பொற்கால ஆட்சியில் அறிவியலாளராக திகழ்ந்தார்.இரத்தத்தின் நுரையீரல் சுழற்சியை முதலில் விவரித்தவர் இவரே . வலது பக்க (நுரையீரல்) சுழற்சி தொடர்பாக இப்னுல்-நஃபிஸின் கோட்பாட்டை பின்னர் வில்லியம் ஹார்வியின் (1628) *டி மோட்டு கோர்டிஸின்* படைப்பு உறுதிபடுத்துகிறது. இப்னு நபீஸ் மருத்துவ உலகில் "*சுவாச உடலியக்கத்தின் தந்தை"* என்று அழைக்கப்படுகிறார் .  

ஆரம்பகாலத்தில் உடற்கூறியல் நிபுணராக,பல மனித உடற்கூறுகளை ஆய்வு செய்தார், உடலியல் மற்றும் உடற்கூறியல் துறைகளில் பல முக்கியமான கண்டுபிடிப்புகளை செய்தார். நுரையீரல் சுழற்சி பற்றிய அவரது கண்டுபிடிப்பு தவிர, கரோனரி மற்றும் கேபிலரி சுழற்சிகள் பற்றிய ஆரம்ப கோட்பாடுகளையும் ஆய்வு முடிவுகளையும் இவ்வுலகிற்கு வழங்கினார். சுல்தான் சலாகுத்தீன் நிறுவிய அல்-நசேரி மருத்துவமனையில் தலைமை மருத்துவராகவும் நியமிக்கப்பட்டார்.  

## வாழ்க்கை
இப்னுல்-நபிஸ் 1213 இல் ஒரு அரபு குடும்பத்தில் டமாஸ்கஸுக்கு அருகிலுள்ள கராஷியா என்ற கிராமத்தில் பிறந்தார்,தனது ஆரம்ப கால வாழ்க்கையில் இறையியல், தத்துவம் மற்றும் இலக்கியம் ஆகியவற்றைப் பயின்றார். பின்னர், தனது 16ம் அகவையில் , 12 ஆம் நூற்றாண்டில் நூரி மருத்துவமனையில் பத்து ஆண்டுகளுக்கும் மேலாக மருத்துவம் படிக்கத் தொடங்கினார். அவர் பிரபல டமாஸ்கீன் மருத்துவர் இப்னு அபி உசைபியாவுடன் சமகாலத்தில் வாழ்ந்த்து வந்தார்.  

இப்னுல்-நபிஸ் தனது வாழ்க்கையின் பெரும்பகுதியை எகிப்தில் வாழ்ந்தார், மேலும் மம்லூக்கின் எழுச்சியும் அய்யுபித் சுல்தானகத்தின் வீழ்ச்சியும் இவர் காலத்திலேயே நிகழ்ந்தது . முக்கிய அரசியல் தலைவர்களின் தனிப்பட்ட மருத்துவராகவும் , விளங்கியவர் தனது 74 வயதாக இருந்தபோது, இப்னுல்-நபிஸ் கெய்ரோ<nowiki/>வில் புதிதாக நிறுவப்பட்ட அல்-மன்சோரி மருத்துவமனையின் தலைமை மருத்துவராக நியமிக்கப்பட்டு தன் வாழ்நாள் முழுவதும் அங்கு பணியாற்றினார்.  

இப்னுல்-நபிஸ் கெய்ரோவில் சில நாட்கள் நோய்வாய்ப்பட்டு இறந்தார். இறப்பதற்கு முன்னர்,தனது வீடு மற்றும் நூலகத்தை மருத்துவமனைக்கு நன்கொடையாக வழங்கினார்.
# அனு சிதாரா



**அனு சிதாரா** (*Anu Sithara*) மலையாளத் திரைப்படங்களில் தோன்றும் ஓர் இந்தியத் திரைப்பட நடிகையாவார். மழவில் மனோரமா தொலைக்காட்சி ஊடகத்தில் *ஈஸ்டன் டி4 ஜூனியர் வெர்ஸ் சீனியர்* என்ற நேரடி நிகழ்ச்சியில் தீர்ப்பாளராக பங்கெடுத்துள்ளார்  

## விருது
2018-ல் *மிகவும் பிரபலமான நடிகை* என்ற ஆசியநெட் திரைப்பட விருதைப் வென்றார்.  

## திரைப்படங்கள்
| **2013** | *பொட்டாஸ் பாம்* | அஸ்வதி | சுரேஷ் அச்சுஸ் | மலையாளம் | குழந்தை நட்சத்திரம் |
| --- | --- | --- | --- | --- | --- |
| *ஒரு இந்தியன் பிரணயகதா (திரைப்படம்)* | எங் துளசி | சத்யன் அந்திக்காடு | மலையாளம் |  |  |
| **2015** | *வெறி:திமிரு 2* | மீனாட்சி | தருன் கோபி | தமிழ் | தமிழில் அறிமுகம் |
| *அனார்கலி* | ஆதிரா | சாச்சி | மலையாளம் |  |  |
| **2016** | *ஹேப்பி வெட்டிங்* | சஹினா | ஒமர் லூலு | மலையாளம் | முன்னணி நடிகையாக அறிமுகம் |
| * கேம்பஸ் டைரி* | காசி தும்பா | ஜீவன் | மலையாளம் |  |  |
| *மறுபடி * | ரியா | வி. எம். வினு | மலையாளம் |  |  |
| **2017** | *ஃபுக்ரி* | அலியா அலி ஃபக்ரி | சித்திக் | மலையாளம் |  |
| *ராமன்டெ ஏதேன் தோட்டம்* | மோகினி | ரஞ்சித் சங்கர் | மலையாளம் |  |  |
| *அச்சாயன்ஸ்* | பிரயகா | கண்ணன் தாமரைக்குளம் | மலையாளம் |  |  |
| *ஸர்வோப்பரி பாலாக்காரன்* | லின்டா | வேணுகோபன் | மலையாளம் |  |  |
| *நவல் என்டெ ஜூவல்* | அஷ்மா | ரெஞ்சிலால் தாமோதரன் | மலையாளம் |  |  |
| *ஆன அலறலோடலறல்* | பார்வதி | திலீப் மேனன் | மலையாளம் |  |  |
| **2018** | *கேப்டன்* | அனிதா | ப்ரஜேஷ் சென் | மலையாளம் |  |
| *படையோட்டம்* | மீரா டீச்சர் | ரஃபீக் இப்ராஹிம் | மலையாளம் |  |  |
| * ஒரு குட்டநாடன் ப்ளாக்* | ஹேமா | சேது | மலையாளம் |  |  |
| *ஜானி ஜானி எஸ் அப்பா* | ஜெய்சா | மார்தாண்டன் | மலையாளம் |  |  |
| *ஒரு குப்ரசித்த பையன்* | ஜலஜா | மதுபால் | மலையாளம் |  |  |
| **2019** | *நீயும் ஞானும்* | ஹாஸ்மி | ஏ. கே. சஜன் | மலையாளம் |  |
| *பொது நலன் கருதி* | தமிழ் | சியோன் |  |  |  |
| *அன்ட் தி ஆஸ்கார் கோஸ் டு...* | சித்ரா | சலீம் அஹம்மது | மலையாளம் |  |  |
| *சுபராத்ரி* | ஸ்ரீஜா | கே.பி.வைஷன் | மலையாளம் |  |  |
| *ஆத்ய ராத்ரி* | மனோகரனின் தங்கை | ஜிபு ஜோகோப் | மலையாளம் | கேமியோ |  |
| * மாமாங்கம் * | மணிக்யம் | பத்ம குமார் | மலையாளம் | } |  |

## தொலைக்காட்சி
| **ஈஸ்டன் டி4 ஜூனியர் வெர்ஸ் சீனியர்** | தீர்ப்பாளர் | மழவில் மனோரமா | மழவில் மனோரமா நேரடி நிகழ்ச்சி | } |
| --- | --- | --- | --- | --- |
# ஆசியாநெட் திரைப்பட விருதுகள்



** ஆசியாநெட் திரைப்பட விருதுகள்** என்பது ஆசியாநெட் தொலைக்காட்சி நிறுவனத்தால் ஆண்டுதோறும் வழங்கப்படும் திரைப்படங்களுக்கான விருதுகள் ஆகும். ஆசியாநெட் தென்னிந்திய மாநிலமான கேரளாவில் மலையாள மொழி தொலைக்காட்சி ஆகும் (டாக்டர் ராஜி மேனனால் நிறுவப்பட்டது). மலையாள மொழி திரைப்படத் துறையில் கலை மற்றும் தொழில்நுட்ப சிறப்பை கவுரவிக்கும் வகையில் *விருது வழங்கும் விழா* ஏற்பாடு செய்யப்படுகிறது என்று ஆசியாநெட்  கூறுகிறது.  

இந்த விருது வழங்கும் விழாவை *ஜான்சன் அண்ட் ஜான்சன்* 1998 ஆம் ஆண்டில் இணைந்து வழங்கியது.  
பின்னர் *லக்ஸ்* அடுத்த 5 ஆண்டுகளில் பங்களிப்பை ஏற்றுக்கொண்டது. பிறகு 2004 இல் *ஜிவா சோப்*.  
அதற்கு பல ஆண்டுகளாக *உஜாலா* ஏற்றது.  
முதல் நடந்த நிகழ்ச்சிகளை *நிரபரா* ஏற்றது.  
2018 நிகழ்ச்சியை  
*பீமா ஜுவல்லர்ஸ்* வழங்கியது.  

விழாக்கள் பொதுவாக கேரளாவின் கொச்சி, அங்கமாலி மற்றும் திருவனந்தபுரம் நகரங்களில் நடைபெறும். துபாயிலும் இரண்டு முறை நடைபெற்றது. 21 வது ஆசியநெட் திரைப்பட விருதுகள் விழா சமீபத்தில் 2019 ஏப்ரல் 6 மற்றும் 7 தேதிகளில் கொச்சியில் நடைபெற்றது.
# செங்குத்து விசை

இரு பொருள்கள் (அல்லது பொருள்களின் பரப்புகள்) ஒன்றையொன்று தொட்டுக் கொண்டிருக்கும்போது அப்பொருள்களின் தொடுபரப்புகளுக்கு செங்குத்தாக செயல்படும் விசை<nowiki/>யே **செங்குத்து விசை** (*Normal force*)எனப்படுகிறது. அவ்வாறு வைக்கப்பட்டுள்ள திண்மப் பொருள்கள் ஒன்றினுள் மற்றொன்று புகுவதைத் தடுக்கும் வண்ணம் அவற்றின் தொடுபரப்புகளால் செங்குத்து திசையில் அளிக்கப்படும் தொடு விசையே செங்குத்து விசை எனவும் கூறலாம். நியூட்டனின் மூன்றாம் விதி<nowiki/>யின் நேரடி விளைவாக இவ்விசை உள்ளது; செங்குத்து விசையின் பொதுவான குறியீடுகள் *N* மற்றும் *F<sub>N</sub>*.  

## எடுத்துக்காட்டுகள்

1. மேசை அல்லது சமதளப் பரப்பு ஒன்றின் மீது வைக்கப்பட்டுள்ள ஒரு பொருள், அதன் எடை<nowiki/>யை (*W*) மேசை மீது செலுத்துகிறது (படம்: 1); இதைச் <u>செயல்விசை</u> (*action*) எனலாம். நியூட்டனின் மூன்றாம் விதிப்படி, இதற்குச் சமமான, <u>எதிர்ச்செயல் விசை</u>யை (reaction) அப்பொருளின் மீது மேசை அளிக்கிறது. இவ்விசையே இங்கு செங்குத்து விசையாகும் (*N*).
1. கிடைமட்டத்துடன் *θ* கோணத்திலுள்ள வழுவழுப்பற்ற சாய்தளம் ஒன்றின் மீது (படம் 2) நிலையாகவுள்ள ஒரு பொருளின் எடையை (*W*) இரு செங்குத்துக் கூறுகளாகப் பிரித்தால், அதன் *W* cos *θ* என்ற கூறு தளத்தின் மீது செயல்படுகிறது; இதற்கு எதிர்ச்செயல் விசையாக அப்பொருளின் மீது தளம் அளிக்கும் விசையே (*N*) இவ்விடத்தில் செங்குத்து விசையாகும்.
1. வழுவழுப்பற்ற சமதளப் பரப்பின் மீது வைக்கப்பட்டுள்ள ஒரு பொருளின் மீது *θ* கோணத்தில் ஒரு இழுவிசையை (*F*) செலுத்தும்போது, அதன் இரு செங்குத்துக் கூறுகளில் *F* sin *θ* என்ற கூறு பொருளின் எடைக்கு (*W*) எதிர்த்திசையில் உள்ளதால், பரப்பின் மீது (*W* - *F* sin *θ*) என்ற நிகர விசை செயல்படுகிறது; இதற்கு சமமானதும் எதிர்த்திசையில் உள்ளதுமான *N* (= *W* - *F* sin *θ)* என்ற விசையே இங்கு செங்குத்து விசையாகும்.

## தோற்றக் காரணம்
ஒரு பொருளையும் அதனுடன் தொடுதலில் உள்ள தடையையும் (மேசை, பரப்பு, சாய்தளம், மற்றொரு பரப்பு உள்ளிட்டவை) ஒன்றோடொன்று அழுத்தும்போது, அவற்றின் தொடுபரப்புகளுக்கிடையே தோன்றும், எதிர்த்திசையில் இயங்கும் வான் டெர் வால்சு விசை அதிகரித்து அப்பொருள்கள் ஒன்றினுள் மற்றொன்று புகுவதைத் தடுக்கின்றது; அழுத்தும் விசையை அதிகரிக்கும்போது (அல்லது குறைக்கும்போது) அவ்விரு பரப்புகளின் அணுக்கள்/மூலக்கூறுகளுக்கு இடைப்பட்ட தொலைவு குறைவதால் (அல்லது அதிகரிப்பதால்) வான் டெர் வால்சு விசையும் அதிகரிக்கும் (அல்லது குறையும்). மேலும், அவ்விரு தொடுபரப்புகளையும் சிறிதளவு இடைவெளி உள்ளவாறு விலக்கும்போது வான் டெர் வால்சு விசை முழுவதுமாக மறைவதால், செங்குத்து விசையும் மறைந்து விடுகிறது.
# 2020 நெதர்லாந்தில் கொரோனாவைரசுத் தொற்று


| suspected_cases =  
| confirmed_cases = 639,746  
| origin =  
| arrival_date = 27 பெப்ரவரி 2020  

| location = நெதர்லாந்து  
| map1 = COVID-19 pandemic in the Netherlands – registered infections by province from 21 to 31 March 2020.gif  
| virus_strain = கடுமையான சுவாச நோய்க்குறி கொரோனாவைரசு 2 (SARS-CoV-2)  
| disease = கோவிட்-19 (கொரோனாவைரசு)  
| legend3 =  
| map3 =  
| legend2 = Confirmed cases per 10,000 inhabitants by municipality  
| map2 = COVID-19 outbreak the Netherlands per capita cases map.svg  
| legend1 = Numbers of registered infections per province from 21 to 31 March 2020  
| website =  
}} 2019-2020 கொரோனா வைரஸ் தொற்றுநோய் 27 பிப்ரவரி 2020 அன்று நெதர்லாந்து நாட்டில் பரவியது உறுதி செய்யப்பட்டது, அதன் முதல் COVID-19 பரவல் டில்பர்க்கில் நகரில் உறுதி செய்யப்பட்டது. இத்தாலியில் இருந்து நெதர்லாந்து வந்த 56 வயதான டச்சுக்காரர் ஒருவர் முதலாவதாக நோய் தொற்று கண்டறியப்பட்ட நபராவார் . ஏப்ரல் 8 ஆம் தேதி நிலவரப்படி, நாட்டில் மொத்தம் 20,549 பேருக்கு நோய்த்தொற்று இருப்பது உறுதி செய்யப்பட்டது மேலும் 2,248 பேர் இறப்பெய்தியுள்ளனர். நாட்டில் முதல் வைரசு தொற்று மரணம் மார்ச் 6 அன்று நிகழ்ந்தது, ரோட்டர்டாமில் 86 வயது நோயாளி மரணமடைந்தார்.  

## காலவரிசை

### சோதனை
மார்ச்சு மாத மத்தியில் தினசரி 100 மாதிரிகள் சோதனை செய்யப்பட்டன . உறுதிப்படுத்தப்பட்ட நோய் தொற்றின் எண்ணிக்கையில் இறப்புகளின் எண்ணிக்கையின் ஒப்பீட்டளவில் பெரிய விகிதத்தையும் இது விளக்குகிறது. மார்ச் 25 நிலவரப்படி, தினசரி 2,500 மாதிரிகள் பரிசோதிக்கப்பட்டுள்ளன, நாட்டில் இதுவரை 38,000 மாதிரிகள் சோதனைகள் செய்யப்பட்டுள்ளன. சோதனை திறன் குறைவாக இருப்பதால், சுகாதார குழுக்கள், முதியவர்கள் மற்றும் கடுமையான அறிகுறிகளைக் கொண்டவர்களுக்கு சோதனையில் முன்னுரிமை வழங்கப்பட்டன.
# நெய்க்குளம் ஊராட்சி

**நெய்க்குளம் ஊராட்சி** (*Neikulam Gram Panchayat*), தமிழ்நாட்டின் திருச்சிராப்பள்ளி மாவட்டத்தில் உள்ள இலால்குடி மற்றும் புள்ளம்பாடி வட்டாரத்தில் அமைந்துள்ளது. இந்த ஊராட்சி, இலால்குடி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் ஊராட்சி மன்றத் தொகுதிகளைக் கொண்டுள்ளது. இவற்றில் இருந்து ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள்தொகை கணக்கெடுப்பின்படி, மொத்த மக்கள்தொகை ஆகும். இவர்களில் பெண்கள் பேரும் ஆண்கள் பேரும் உள்ளனர்.  

****அமைவிடம்****

| **நாடு** | இந்தியா |  |
| --- | --- | --- |
| **மாநிலம்** | தமிழ்நாடு |  |
| **மாவட்டம்** | திருச்சிராப்பள்ளி |  |
| **ஆளுநர்** | பன்வாரிலால் புரோகித் |  |
| **முதலமைச்சர்** |  |  |
| **மாவட்ட ஆட்சியர்** | எஸ். சிவராசு, இ. ஆ. ப. |  |
| **ஊராட்சித் தலைவர்** |  |  |
| **மக்களவைத் தொகுதி** | பெரம்பலூர் |  |
| **மக்கள் தொகை** | <small>2,545</small> |  |
| **நேர வலயம்** | இந்திய சீர் நேரம் (ஒ.ச.நே + 05:30) | } |

## அடிப்படை வசதிகள்[<nowiki/>தொகு]
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.  
**பேருந்து நிலையங்கள்**

| சுடுகாடுகள் அல்லது இடுகாடுகள் | } |
| --- | --- |

## சிற்றூர்கள்[<nowiki/>தொகு]
இந்த ஊராட்சியில் அமைந்துள்ள சிற்றூர்களின் பட்டியல்:  

1. நெய்க்குளம்
1. நெடுங்கூர்

## சான்றுகள்[<nowiki/>தொகு]

1. ↑http://www.tn.gov.in/ta "தமிழக ( ஆளுநர், முதலமைச்சர், மாவட்ட ஆட்சியர் ) தொடர்பு விவரம் பற்றிய குறிப்பு". தமிழ்நாடு அரசு (2015).
1. https://tnrd.gov.in/databases/tn_village_details.pdf"தமிழக ஊராட்சிகளின் பட்டியல்". தமிழ்நாடு ஊரக வளர்ச்சி மற்றும் ஊராட்சித்துறை.
1. https://cdn.s3waas.gov.in/ இலால்குடி வட்டம் மற்றும் http://www.townpanchayat.in/pullambadi புள்ளம்பாடி ஒன்றியம் வரைபடம்.
1. http://www.tamilvu.org/coresite/download/Village_Panchayat.pdf "தமிழக ஊராட்சிகளின் புள்ளிவிவரம்". தமிழ் இணையக் கல்விக்கழகம்.
1. https://tnrd.gov.in/databases/tn_village_details.pdf "தமிழக சிற்றூர்களின் பட்டியல்". தமிழ்நாடு ஊரக வளர்ச்சி மற்றும் ஊராட்சித்துறை.
1. தமிழக மாவட்டங்கள்
1. தமிழக வருவாய் வட்டங்கள்
1. தமிழக பேரூராட்சி http://www.tn.gov.in/dtp/
1. தமிழக ஊராட்சி ஒன்றியங்கள
1. தமிழ்நாடு உள்ளாட்சி அமைப்புகள்
1. தமிழ்நாடு உள்ளாட்சி மன்றங்கள்
1. தமிழ்நாடு உள்ளாட்சித் தேர்தல், 2019
1. திருச்சிராப்பள்ளி மாவட்டம் https://tiruchirappalli.nic.in/ta, https://tiruchirappalli.nic.in/
1. தமிழக மாவட்ட ஊராட்சி
1. தமிழக நகராட்சிகள்
1. தமிழகப் பேரூராட்சிகள்
1. தேசிய தகவலியல் மையம்
# ஐதராக்சிகுயினோன்

**ஐதராக்சிகுயினோன் (Hydroxyquinone)** என்பது ஐதராக்சிபென்சோகுயினோன் எனவும் அழைக்கப்படும் ஒரு கரிமச் சேர்மத்தைக் குறிக்கிறது. இச்சேர்மத்தின் மூலக்கூற்று வாய்ப்பாடானது என்பதாகும். இச்சேர்மமானது பென்சோகுயினோனில் ஒரு ஹைட்ரஜன் அணுவை (H) ஒரு ஐதராக்சில் குழுவால் (-OH) இடப்பெயர்ச்சி செய்வதன் மூலம் பெறப்படும் வழிப்பொருளாக அறியப்படுகிறது. தகுதியற்றதாக இருக்கும்போது, இந்த சொற்கள் பொதுவாக 2-ஐதராக்ஸி-1,4-பென்சோகுவினோன், 1,4-பென்சோகுவினோன் அல்லது *பாரா* -பென்சோகுவினோன் (இது பெரும்பாலும் "குயினோன்" என்று அழைக்கப்படுகிறது) என்பதிலிருந்து பெறப்படுகிறது.  

மேலும் பொதுவாக, இந்தப் பெயரானது எந்தவொரு குயினோனின் (அதாவது 1,2-பென்சோகுயினோன், 1,4-நாஃப்தாகுயினோன் அல்லது 9,10- ஆந்த்ரோகுயினோன் போன்ற), n எண்ணிக்கையிலான ஐதரசன் அணுக்கள் n எண்ணிக்கையிலான ஐதராக்சில் குழுக்கள் மூலம் மாற்றப்பட்டுள்ள வழிப்பொருள்களைக் குறிப்பதற்கு பயன்படும். இந்த நேர்வில் n எண் என்ற எண்ணிக்கையிலானது ஒரு முன்னொட்டால் குறிக்கப்படுகிறது (**மோனோ** -, **டை** -, **ட்ரை** -, முதலியன), மற்றும் மூல குயினோனின் பெயர் டெட்ராஐதராக்சி-1,4-பென்சோகுயினோனில் உள்ளது போல "குயினோன்" க்கு பதிலாக பயன்படுத்தப்படுகிறது.  

ஐதராக்சிகுயினோன்கள் (குறிப்பாக அல்லது பொதுவான பொருளில்) பல உயிரியல் மற்றும் தொழில்துறை ரீதியான முக்கியமான சேர்மங்களை உள்ளடக்கியதாகும். மேலும் இவை பல மருத்துவத் துறையில் பயன்படும்மருந்துகளின் கட்டுமானத் தொகுதியாகும்.  

கீட்டோன் குழுக்களுக்கு அருகிலுள்ள ஐதராக்சில்கள் கொண்ட ஐதராக்சிகுயினோன்கள் பெரும்பாலும் உள்ளார்ந்த ஐதரசன் பிணைப்பை வெளிப்படுத்துகின்றன. இது அவற்றின் ஆக்சிசனேற்ற ஒடுக்க பண்புகளையும் அவற்றின் உயிர்வேதியியல் பண்புகளையும் பாதிக்கிறது.  

ஐதராக்சிகுயினோன் என்பது பென்சீன் 1,4-டையாலின் பொதுவான பெயரான ஐதரோகுயினோன் என்பதோடு குழப்பிக்கொள்ளப்படக்கூடாது.
# இப்னு துபைல்

**இப்னு துபைல்** (கிபி 1105 &#x2013; 1185) (அரபு பெயர் : *அபுபக்கர் முஹம்மது இப்னு அப்துல்-மாலிக் இப்னு முஹம்மது இப்னு துஃபைல் அல்-கைசி அல்-ஆண்டலுசி* ) ஓர் அரபு ஆண்டலுசியன் ஆவார்: இவர் ஒரு எழுத்தாளர், நாவலாசிரியர், இஸ்லாமிய தத்துவஞானி, இஸ்லாமிய இறையியலாளர், மருத்துவர், வானியலாளர், மந்திரி மற்றும் நீதிமன்ற அதிகாரி என பல்துரை வித்தகராவார்.  

## வாழ்க்கை
இப்னு துபைல் தற்போதைய எசுப்பனியத்தின் கிரனாடாவிற்கு அருகிலுள்ள குவாடிக்சு எனும் ஊரில் பிறந்த இவர் இப்னு பஜ்ஜா என்பவரிடம் கல்வி பயின்றார். அவர் இசுலாமிய பொற்கால ஆட்சியில் கிரனாடா மாகாண ஆட்சியாளரின் செயலாளராகவும், பின்னர் கலீபாவான அபு யாகூப் யூசுப்பின் மந்திரியாகவும் மற்றும் மருத்துவராகவும் பணியாற்றினார், 1169 இல் தனது வாரிசாக இப்னு ருஷ்தை பரிந்துரைத்தார். இப்னு ருஷ்ட் பின்னர் இந்த நிகழ்வை, தனது புகழ்பெற்ற அரிஸ்டாட்டிலியன் புத்தகத்தில் இப்னு துபைல் அவரை எவ்வாறு எழுத தூண்டினார் என்பதை விவரிக்கிறார்:
# மார்க்லைட்டு


**மார்க்லைட்டு** *(Marklite)* என்பது Cu5(CO3)2(OH)6 • 6H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். துபிங்கன் பல்கலைக்கழகத்தைச் சேர்ந்த செருமானிய கனிமவியலாளர் கிரிகோர் மார்கல் இக்கனிமத்தைக் கண்டுபிடித்தார். இவரை நினைவூட்டும் விதமாகவே கனிமத்திற்கு இப்பெயர் சூட்டப்பட்டது. தென்மேற்கு செருமனியில் உள்ள பிளாக் பாரசுட்டு மலைகளில் பிரீட்ரிக்-கிறிசுடியன் சுரங்கத்தின் குவியல்களில் மார்க்லைட்டின் மாதிரி வகையை மார்கல் கண்டறிந்தார். மார்கல் மிருதுவான பாறையியல் மற்றும் புவி வேதியியலில் நிபுணத்துவம் பெற்றவராவார். பிளாக் பாரசுட்டு பகுதியின் நீர் வெப்ப தாதுப் படிவுகளைப் பற்றி ஆய்வு செய்தார். செக் குடியரசின் அறிவியல் அகாடமியில் பணியாற்றிய இயற்பியல் நிறுவனத்தின் யாகுப் பிளாசில் மற்றும் அவருடன் பணிபுரியும் சக பணியாளர்கள் மார்க்லைட்டின் கட்டமைப்பை அடையாளம் கண்டனர்.  

மார்க்லைட்டுப் படிகங்கள் 0.2 மி.மீ நீளமான மெல்லிய தகடுகள் போல உள்ளன. கியார்கைட்டு, கிளாரைட்டு, குப்ரோவார்ட்டினைட்டு அசூரைட்டு மாலகைட்டு போன்ற கனிமங்களை ஒத்த கனிமமாக மார்க்லைட்டும் காணப்படுகிறது என்ற குறியீட்டால் அடையாளப்படுத்துகிறது.  

## கிடைக்குமிடம்

செருமனி நாட்டின் பிரீட்ரிக்-கிறிசுட்டியன் சுரங்கம், வைல்டுசாப்பாச்சு சமவெளி, பிளாக் பாரசுட்டு வனப்பகுதி, பேதென்-உர்டெம்பெர்க்கு ஆகிய இடங்களில் மார்க்லைட்டு கிடைக்கிறது.
# கால்சியம் அலுமினோ சிலிக்கேட்டு


**கால்சியம் அலுமினோ சிலிக்கேட்டு** *(Calcium aluminosilicate)* என்பது CaAl<sub>2</sub>Si<sub>2</sub>O<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியம் நேர்மின் அயனிகளைக் கொண்ட அலுமினோ சிலிக்கேட்டு சேர்மம் என்று இது வகைப்படுத்தப்படுகிறது. கனிமங்களில் பெல்டுசுபார் கனிமத்தைப் போல இதுவும் அக்கனிமத்தின் பிளாகியோகிளேசு கனிமத் தொடரின் இறுதி கனிமமாக அனார்தைட்டு கனிமம் கண்டறியப்பட்டது.  

ஓர் உணவு சேர்க்கைப் பொருளாக இது சிலவேளைகளில் ஐ-556 என்ற ஐரோப்பிய ஒன்றிய எண்ணால் அடையாளப்படுத்தப்படுகிறது. இரண்டு சதவீதத்திற்கும் குறைவாக, மேசை உப்பு கட்டியாக்கலை எதிர்க்கும் முகவர், மற்றும் வெண்ணிலா தூளில் ஓர் உட்கூறு என்று அமெரிக்க உணவு மற்றும் மருந்து நிர்வாகத்தால் அறியப்பட்டுள்ளது .
# கோவிட்-19 மருந்து மேம்பாடு

**கோவிட்-19 மருந்து மேம்பாடு** என்பது 2019-20 கொரோனா வைரஸ் நோயின் (COVID-19) தீவிரத்தைத் தணிக்கும் ஒரு தடுப்பு மருந்து அல்லது சிகிச்சைக்குப் பரிந்துரைக்கும் மருந்தை உருவாக்குவதற்கான ஆராய்ச்சி செயல்முறையாகும். சர்வதேச அளவில் மார்ச் 2020 நிலவரப்படி, சுமார் 100 மருந்து நிறுவனங்கள், உயிரி தொழில்நுட்ப நிறுவனங்கள், பல்கலைக்கழக ஆராய்ச்சி குழுக்கள் மற்றும் சுகாதார நிறுவனங்கள் தடுப்பூசி அல்லது மருந்து வளர்ச்சிக்கான ஆராய்ச்சிக்கான கட்டங்களில் ஈடுபட்டன. உலக சுகாதார அமைப்பு (WHO), ஐரோப்பிய மருந்துகள் நிறுவனம் (EMA), அமெரிக்க உணவு மற்றும் மருந்து நிர்வாகம் (FDA), மற்றும் சீன அரசாங்கமும் மருந்து உற்பத்தியாளர்களும் ஆராய்ச்சி மாணவர்கள் தடுப்பூசிகள், வைரஸ் தடுப்பு மருந்துகள் மற்றும் மோனோக்ளோனல் ஆன்டிபாடி சிகிச்சைகள் ஆகியவற்றை விரைவாக உருவாக்க தொழில்முறை ஆராய்ச்சியாளர்களுடன் இணைந்து செயல்பட்டு வருகின்றனர்.  

மார்ச் 2020 க்குள், தொற்றுநோய் எதிர் மருந்து தயாரிப்பு கண்டுபிடிப்பு மற்றும் புதுமைககளுக்கான கூட்டணி (CEPI) ஒரு சர்வதேச கோவிட்-19 தடுப்பூசி மேம்பாட்டு நிதியைத் துவக்கியது. தடுப்பு மருந்து ஆராய்ச்சி மற்றும் மேம்பாட்டிற்காக 2 பில்லியன் அமெரிக்க டாலர்களை திரட்டுவதற்கான குறிக்கோளுடன், பல்வேறு நாடுகளிலும் இந்த மருத்துவ ஆராய்ச்சியின் வளர்ச்சிக்காக 100 மில்லியன் அமெரிக்க டாலர் முதலீடுகளுக்கு உறுதியும் அளித்தது. மார்ச் மாத தொடக்கத்தில், மற்றொரு கொரோனா வைரஸ் வெடிப்பு ஏற்பட்டால் செயல்படுத்துவதற்காக கனடா பல்கலைக்கழகங்களில் ஏராளமான தடுப்பு மருந்து கண்டுபிடிப்பாளர்களின் முன்மொழிவுகள் உட்பட, புதிய "தடுப்பு மருந்து வங்கியை" நிறுவுவதற்கான திட்டங்களுடன், கோவிட்19 க்கு எதிரான மருத்துவ நடவடிக்கைகள் குறித்த 96 ஆராய்ச்சி திட்டங்களுக்கு கனடா அரசாங்கம் கனடா டாலரில் 275 மில்லியன் நிதியுதவியை அறிவித்தது.
# எலின் போலக்



**எலின் போலக்** (Helin Bölek) (1992 – ஏப்ரல் 3, 2020) ஒரு இடதுசாரி அரசியல் துருக்கிய நாட்டுப்புற இசைக் கலைஞர் ஆவார். இவர் குரூப் யோரம் என்ற இசைக்குழுவில் இருந்தார்.  

## வாழ்வு மற்றும் போராட்டம்
தென்கிழக்கு துருக்கியின் மிகப்பெரிய நகரங்களில் ஒன்றான தியார்பர்கரைச் சார்ந்த குடும்பத்தில் மகளாகப் பிறந்தார். இளமைப் பருவத்திலேயே கலையைத் தன் பணியாகக் கொண்டார். குரூப் யோரம் என்ற இசைக்குழுவில் ஒரு தனிப்பாடகராகப் பங்கெடுத்திருந்தார். ஒரு தீவிரவாதக் குழுவில் பங்கெடுத்திருந்ததாகவும், காவல்துறையை எதிர்த்தாகவும், இழிவுபடுத்தியதாகவும் கூறி நவம்பர் 2016 இல் இசைக்குழுவில் இருந்த இதர 7 நபர்களோடு சேர்த்து இவர் இசுதான்புல், ஐடில் கலாச்சார மையத்தில் வைத்து முதன்முதலாக கைது செய்யப்பட்டார். இசைக்கலைஞர்கள் பாகர் குர்ட், பாரிஸ் யக்செல் மற்றும் அலி அராசி ஆகியோர் அரசு கலாச்சார மையங்களில் நடத்தும் திடீர் ஆய்வு மற்றும் இசை நிகழ்ச்சிகள் நடத்துவதற்கான தடை போன்ற துன்புறுத்தல்களை முடிவிற்குக் கொண்டுவரும் பொருட்டு அரசுக்கெதிராக கால வரையற்ற உண்ணாவிரதப் போராட்டத்தினை அறிவித்தனர்.  

போலக் இந்த காலவரையற்ற உண்ணாவிரதப் போராட்டத்தில் சூன் 2019 இல் பங்கேற்றார். இவர் 2019 இல் நவம்பர் விடுவிக்கப்பட்டார். ஆனால், உண்ணாவிரதப் போராட்டத்தைத் தொடர்ந்தார். 2020 மார்ச் 11 இல் இப்ராகிம் கோக்செக் மற்றும் எலின் போலக் ஆகியோர் 2020 ஆம் ஆண்டு மார்ச் 11 அன்று காலை இசுதான்புல்லில் ஆர்முட்லுவில் அவர்களுடைய வீட்டிலிருந்து வெளியே கொண்டு வரப்பட்டு உம்ராணியே மாநில மருத்துவமனையில் காவல் துறையினரால் சேர்க்கப்பட்டனர். குரூப் யோரம் இசைக்குழுவின் வழக்கறிஞர் டிடேம் உன்சால் தன் அறிக்கையில் இந்த இசைக்குழுவின் இரண்டு உறுப்பினர்களும் மருத்துவமனைக்கு அவசர சிகிச்சை ஊர்தியின் மூலம் எடுத்துச் செல்லப்பட்டு, அவசர சிகிச்சை அறைக்குள் கொண்டு செல்லப்பட்டுள்ளனர் என்றும் அந்த மருத்துவமனையில் அவர்களிருவரும் தங்களுக்குச் சிகிச்சை அளிக்கப்படுவதை ஏற்றுக்கொள்ள மறுத்துவிட்டனர் என்றும் தெரிவித்துள்ளார்.  

## இறப்பு
ரசிப் தைய்யிப் எர்டோகன் தலைமையிலான துருக்கிய அரசு தனது இசைக்குழுவை விரும்பத்தாகத முறையில் நடத்தியதற்கு எதிராக தனது வீட்டில் தொடர்ந்த உண்ணாவிரதப் போராட்டத்தின் 288 ஆவது நாளான ஏப்ரல் 3 ஆம் நாள் இறந்தார். இவரின் இறப்பிற்குப் பிறகு, மிகப்பெரும் கூட்டம் இந்த மரணத்திற்காக துக்கித்து செமெவி (பொதுக்கூடுகைக்கான இடம்) நோக்கி ஒரு பேரணியாகச் செல்லத் தொடங்கினர். காவல் துறை இந்தப் பேரணியைத் தடுத்து பல்வேறு பங்கேற்பாளர்களை தக்க வைத்துக் கொண்டது. இருப்பினும் கூட்டத்தினர் காவல்துறையை சமாளித்து எலின் போலக்கின் சவத்துடன் அந்த இடத்தை அடைந்தனர். கூட்டம் இடுகாட்டிற்குள் நுழைய முற்பட்டதை அறிந்து காவல்துறை அவர்களைத் தடுத்ததோடு மீண்டும் காவல்துறையினர் பேரணியாக வந்த பல பங்கேற்பாளர்களை பிடித்து வைத்துக் கொண்டனர். பிறகு, காவல்துறை எலின் போலக்கை கல்லறைக்கு எடுத்துச் சென்றனர்.
# மூலாதாரம் (உடற்கூற்றியல்)


**பெரினியம்** (*perineum*) என்பது ஆணின் ஆசனவாய்க்கும் விதைப்பைக்கும் இடைப்பட்ட இடமாகும். அதே போல் பெண்ணின் பெண்குறிக்கும் ஆசனவாய்க்கும் இடையே உள்ள இடைவெளியும் ஆகும். பெரினியம் என்பது அந்தரங்கப் பகுதியின் ஒருங்கிணைந்த எலும்பு வளைவு மற்றும் வால் எலும்பு<nowiki/>ஆகியவற்றுக்கு இடையேயான உடலின் பகுதி, இதில் பெரினியல் பகுதியும் சுற்றியுள்ள கட்டமைப்புகளும் அடங்கும். இதன் எல்லைகள் எவ்வாறு வரையறுக்கப்படுகின்றன என்பதில் சில மாறுபாடுகள் உள்ளன. பெரியனல் பகுதி என்பது *பெரினியத்தின்* துணைக்குழு ஆகும்.  

பெரினியம் என்பது ஆண்களுக்கும் பெண்களுக்கும் பாலியல் ரீதியான உணர்வைத் தூண்டி மகிழ்ச்சியுண்டாக்கும் ஒரு மண்டலமாகும். பெரும்பாலும் முதல் முறையாக மகப்பேறின் போது பெண்களுக்கு பெரினியல் பகுதியில் கசிவு ஏற்படும். மேலும் சில நேரங்களில் பெண்குறி<nowiki/>யை சற்று பெரியதாக்க அறுவை மூலம் இந்தப் பெரினியல் பகுதி கிழிக்கப்படுகிறது. இதனால் பெரினியம் பாதிப்படைகின்றது. ஆனால் இந்த காயங்களின் அபாயத்தை பெரினியத்தை அடிக்கடி உடற்பிடிப்பு முறையில் தடவிக்கொடுப்பதன் மூலம் குறைக்க முடியும். பெரினியம் என்ற சொல் கிரேக்கத்திலிருந்து லத்தீன் மொழிக்கு வந்ததாகும்  

## அமைப்பு
பெரினியம் பொதுவாக ஆண்களிலும் பெண்களிலும் அந்தரங்கப் பகுதியிலுள்ள எலும்புகளின் ஒருங்கிணைவுக்கும் வாலெலும்புக்கும் இடையேயுள்ள மேற்பரப்புப் பகுதி என வரையறுக்கப்படுகிறது. பெரினியம் இடுப்பு உதரவிதானத்திற்கும் கால்களுக்கும் இடையில் உள்ளது. இது ஆண்களுக்கு ஆசனவாய்ப் பகுதி, பெண்களில் யோனிப் பகுதி ஆகியவற்றை உள்ளடக்கிய ஒரு வைர வடிவப் பகுதியாகும், . சில நேரங்களில் அதன் வரையறை மாறுபடும்: இது இந்த ப் பகுதியின் மேலோட்டமான கட்டமைப்புகளை மட்டுமே குறிக்க முடியும், அல்லது மேலோட்டமான மற்றும் ஆழமான கட்டமைப்புகளைச் சேர்த்துக் குறிப்பிட இது பயன்படுத்தப்படலாம். பெரினியம் என்பது இடுப்பின் கீழ்ப்பகுதியுடன் தொடர்புடையது.  

## மருத்துவ முக்கியத்துவம்

யோனிவழிப் பிரசவத்தின்போது இடுப்புத் தளத்தின் விரிவான சிதைவு ஏற்படுகிறது. ஏறக்குறைய 85% பெண்களுக்கு யோனிவழிப் பிரசவத்தின்போது சிலநேரங்களில் பெரினியல் கசிவு ஏற்படுகிறது. மற்றும் சுமார் 69% பேருக்கு இணைப்புத் தையல் தேவைப்படுகிறது. மகப்பேறியலில் பிரசவத்திற்குப் பிறகான நோயுற்ற தன்மை மற்றும் பிரசவத்திற்குப் பிறகு பெண்களின் விரக்திக்கு பெரினியல் அதிர்ச்சி முக்கியப் பங்களிக்கிறது. பிரசவ அதிர்ச்சியை இடுப்பெலும்பு தளம் ஈடு செய்துவிடுகிறது ஆனால் சராசரி வயதிற்கு மேற்பட்ட பல பெண்களில், இடுப்புத் தளத்தின் ஈடுசெய்யும் வழிமுறைகள் பலவீனமடையும் போது, சிக்கலை உண்டாக்கும். மேலும் வயதானபின் இது மிகுந்த சிக்கலை வெளிப்படுத்துகிறது.  

விதைப்பை அல்லது யோனிக்கும், ஆசனவாய்க்கும் இடையிலான தூரம் அனோஜெனிடல் தூரம் என அழைக்கப்படுகிறது. இது ஒரு அளவீடாகும் மனிதர்களில் பெண்களை விட ஆண்களின் பெரினியம் இரு மடங்கு நீளமானது என்று ஆய்வுகள் காட்டுகின்றன. குழந்தை பிறந்த மனிதர்களில் அனோஜெனிட்டல் தூரத்தை அளவிடுவது ஆண் பெண்ணியமயமாக்கலைத் தீர்மானிப்பதற்கும் அதன் மூலம் பிறந்த குழந்தை மற்றும் வயது வந்தோருக்கான இனப்பெருக்கக் கோளாறுகளை கணிப்பதற்கும் ஒரு ஊடுருவா முறையாகப் பரிந்துரைக்கப்படுகிறது.  

சில சமயங்களில் பிரசவத்திற்குப் பிறகு அதிகப்படியாக பெரினியத்தில் தையலிடுவதன் மூலம் அது கோளாறு நிலையை அடைகிறது. இது யோனி இறுக்கத்தை அதிகரிக்கும் அல்லது உடலுறவின் போது வலியை ஏற்படுத்தும் என்றும் கூற்றுக்கள் உள்ளன.  

## சமூகம் மற்றும் கலாச்சாரம்
மனித உடலின் இந்த பகுதிக்கு பொதுவாக "கறை" போன்ற பல அமெரிக்க வழக்குச் சொற்கள் பயன்படுத்தப்படுகின்றன.
# சாயாஜி ராவ் கெய்க்வாட் III



வரைந்த மகாராஜா சாயாஜிராவ் கெய்க்வாட் III ஓவியம்]]  

**சாயாஜிராவ் கெய்க்வாட் III** (**Sayajirao Gaekwad III**) (பிறப்புப் பெயர்:கோபால்ராவ் கெய்க்வாட்); 11 மார்ச் 1863&nbsp;– 6 பிப்ரவரி 1939) பிரித்தானிய இந்தியாவின் துணைப்படைத் திட்டத்தை ஏறறுக்கொண்டிருந்த சுதேச சமஸ்தானங்களில் ஒன்றான, தற்கால குஜராத் மாநிலத்தின் பெரும்பகுதிகளை ஆண்ட பரோடா இராச்சியத்தின் மகாராஜாவாக 1875 முதல் 1939 முடிய 64 ஆண்டுகள் இருந்தவர்.  

இவரது காலத்தில் பரோடோ இராச்சியத்தின் பொருளாதாரம், கல்வி, தொடருந்து போக்குவரத்து, பரோடா வங்கி போன்ற உள்கட்டமைப்புகள் பெருகியது. இவரது இராச்சியத்தில் குழந்தைத் திருமணத்தை ஒழித்தவர்.மேலும் துவக்கப் பள்ளிக் கல்வியை கட்டயமாக்கியவர். இவர் மராத்திய கூட்டமைப்பின் ஒன்றான கெயிக்வாட் வம்சத்தைச் சேர்ந்தவர்.  

மேலும் இவர் ராஜா ரவி வர்மாவை ஆதரித்தவர். இராஜ ரவி வர்மாவின் வரைந்த அனைத்து ஓவியங்களின் காப்புரிமை இவரிடம் உள்ளது.  

## படக்காட்சிகள்

## இதனையும் காண்க
- பரோடா இராச்சியம்
- மராத்திய கூட்டமைப்பு
# மேரி கமலா குணசீலன்


**மேரி கமலா குணசீலன்** இலங்கைத் தமிழர் ஆவார். இவர் ஒரு ஆசிரியர், அரசியல்வாதி மற்றும் மாகாண கவுன்சிலர் ஆவார். இவர் அரசரத்தினம் வித்யாலயத்தின் துணை முதல்வராக இருந்தார்.  

மேரி கமலா குணசீலன் 2013 ஆம் ஆண்டு இலங்கையில் நடைபெற்ற மாகாண சபை தேர்தலில் தமிழ்த் தேசியக் கூட்டமைப்பு சார்பாக முல்லைத்தீவு மாவட்டத்தில் போட்டியிட்டு தோல்வியை தழுவினார். ஆயினும்கூட இவர் வடக்கு மாகாண சபைக்கு தமிழ்த் தேசியக் கூட்டமைப்பின் இரண்டு நியமன மாகாண சபை உறுப்பினர்களில் ஒருவராக நியமிக்கப்பட்டார். தேர்தலுக்கு பின் இவர் இலங்கையின் வட மாகாண அரசின் கல்வி, கலாச்சாரம் மற்றும் விளையாட்டு துறை அமைச்சருக்கு நூலகங்கள், அருங்காட்சியகங்கள் மற்றும் கலாச்சாரம் சார்ந்த பணிகளுக்கு உதவ அமர்த்தப்பட்டார். 2013 ஆம் ஆண்டு அக்டோபர் மாதம் 11 ஆம் நாள் யாழ்ப்பாணம் நகரில் உள்ள வீரசிங்கம் மண்டபத்தில் முதலமைச்சர் க. வி. விக்னேஸ்வரன் முன்னிலையில் வட மாகாண சபை உறுப்பினராக பதவி பிரமாணம் செய்து கொண்டார்.